Document ID: /roh_data/filtered/Bilingualer_Corpus_interleaved-it-rm.jsonl.gz/1333

This is a text translated from Italian to Rumantsch Grischun.
Il processo di coordinamento per la realizzazione del collegamento delle aree sciistiche di Arosa e Lenzerheide ha fatto chiarezza

Dal giugno 2007 si sono tenuti diversi colloqui durante i quali gli impianti di risalita di Arosa, Lenzerheide e Tschiertschen, i comuni di Arosa, Churwalden, Lantsch/Lenz, Parpan, Tschiertschen e Vaz/Obervaz, interessati dalle conseguenze del previsto collegamento delle aree sciistiche, nonché le organizzazioni ambientaliste Pro Natura GR, WWF GR, Fondazione svizzera per la tutela del paesaggio e CAS hanno discusso le loro posizioni e le questioni aperte in un processo di coordinamento diretto dall'Ufficio cantonale per lo sviluppo del territorio, insieme alle regioni Grigioni centrale e Grigioni settentrionale, e hanno cercato soluzioni comuni. Questo processo di coordinamento, che ha potuto essere concluso con successo, costituisce la base per le procedure della pianificazione territoriale e per la procedura di rilascio delle concessioni e di approvazione dei piani con esame dell'impatto sull'ambiente. Queste procedure sono previste per l'anno prossimo e avvengono secondo il diritto degli impianti di risalita.

Gli impianti di risalita sono disposti a realizzare un collegamento diretto delle aree sciistiche da Motta nell'area sciistica di Lenzerheide verso la stazione a monte Hörnli nell'area sciistica di Arosa passando sopra l'alta Val Urden. Si rinuncia a piloni, nuove piste e impianti di trasporto turistici in Val Urden. Grazie al collegamento previsto, le due regioni turistiche mirano a diventare una destinazione concorrenziale e attrattiva per poter mantenere a lungo la loro posizione sul mercato internazionale. In primo luogo si tratta di riconquistare gli sciatori persi negli ultimi anni e di registrare un buon numero di pernottamenti. Si prevede inoltre una collaborazione con Tschiertschen e la sua integrazione nel progetto, a condizione che gli impianti di Tschiertschen vengano mantenuti.

Il previsto collegamento delle aree sciistiche ha conseguenze sull'area tra Arosa, Coira e Lenzerheide nei settori natura/paesaggio, turismo/svago e trasporti. Queste conseguenze devono essere presentate nel piano direttore nell'ambito di un concetto globale e disciplinate in modo vincolante.

Nel settore natura/paesaggio si tratta di spazi complementari che devono essere risparmiati da un'ulteriore apertura al turismo. Oltre agli obiettivi ecologici e paesaggistici questo aiuta a offrire anche in futuro all'ospite estivo degli attrattivi spazi di svago. Sono in discussione un ampliamento della zona di protezione del paesaggio in Val Urden, nonché la rinuncia ad impianti di sport invernali nelle zone Sanaspans, Ochsenalp ed eventualmente anche in Val Farur, dove secondo il piano direttore esistono ancora opzioni a lungo termine per un'ulteriore apertura al turismo. Senza la rinuncia all'apertura al turismo, in un secondo momento, di queste zone quale parte importante del concetto globale, le organizzazioni ambientaliste non possono dare il proprio consenso al collegamento diretto delle aree sciistiche. I comuni e gli impianti di risalita vogliono però insistere su queste opzioni. In questo punto non si è ancora riusciti a trovare un accordo e si dovranno tenere altri colloqui.

Il futuro portale d'accesso alle aree sciistiche per l'ospite giornaliero sarà Churwalden, dove sono previsti circa 500 posteggi supplementari presso la stazione a valle per l'Alp Stäz. A medio termine, la seggiovia esistente per l'Alp Stäz verrà sostituita con un nuovo tracciato. Più tardi è prevista anche una teleferica di collegamento tra la stazione a monte della seggiovia Heimberg e Motta, il punto di partenza per il collegamento diretto con Arosa. Il collegamento interno all'area sciistica di Lenzerheide tra la parte est e la parte ovest deve essere migliorato indipendentemente dal collegamento con Arosa. Ciò avviene nell'area Parpan/Obertor e nell'area Valbella.

Con la realizzazione del collegamento diretto delle aree sciistiche Arosa - Lenzerheide ci si attende uno spostamento del traffico. In considerazione di un generale aumento del traffico, quest'ultimo ammonta, nei giorni di punta in inverno, a ca. 500 automobili, risp. a 1'000 viaggi tra Coira e Churwalden. Sono state esaminate le conseguenze per i nodi esistenti e attesi, nonché per la capacità della strada. Il maggiore volume di traffico è sopportabile. Le maggiori emissioni foniche saranno praticamente impercepibili. L'aumento del traffico atteso viene relativizzato dal fatto che negli scorsi anni le prime entrate nell'area di Lenzerheide sono costantemente diminuite. Per la gestione del traffico nell'area Coira - Churwalden - Lenzerheide sono previste altre misure come un aumento dell'offerta di autopostali tra Coira e Churwalden, nonché una gestione dei posteggi. L'ampliamento del bus sportivo a Lenzerheide deve essere esaminato e attuato secondo il bisogno. In un futuro più lontano verrà inoltre esaminata anche la fattibilità di un collegamento tra Coira e Lenzerheide indipendente dalla strada per i trasporti pubblici.

Sulla base di questo concetto globale, a partire da metà novembre 2007 verranno avviate le procedure necessarie. L'esposizione pubblica coordinata del piano direttore e delle pianificazioni delle utilizzazioni è prevista per aprile 2008. La decisione sugli adeguamenti delle pianificazioni delle utilizzazioni nei comuni è prevista per la fine di maggio 2008. La decisione di rilascio della concessione e di approvazione dei piani della Confederazione in merito alla teleferica Arosa - Lenzerheide è attesa al più presto per ottobre/novembre 2008.

Organo: Ufficio per lo sviluppo del territorio dei Grigioni

Fonte: it Ufficio per lo sviluppo del territorio dei Grigioni

Data: 02.11.2007

Process da coordinaziun concernent la realisaziun da la colliaziun dals territoris da skis da Lai, d'Arosa e da Tschiertschen ha stgaffì clerezza

Las telefericas d'Arosa, da Lai e da Tschiertschen, las vischnancas ch'èn pertutgadas da la colliaziun planisada dals territoris da skis, numnadamain las vischnancas d'Arosa, da Churwalden, da Lantsch, da Parpan, da Tschiertschen e da Vaz, sco er las organisaziuns da l'ambient pro natura GR, WWF GR, la fundaziun svizra per la protecziun da la cuntrada ed il CAS han discutà dapi il zercladur 2007 - ensemen cun las regiuns dal Grischun central e dal Grischun dal nord - lur posiziuns e dumondas avertas e tschertgà soluziuns cuminaivlas, e quai en in process da coordinaziun ch'è vegnì manà da l'uffizi per il svilup dal territori. Quest process da coordinaziun ch'è vegnì terminà ussa cun success furma la basa per las proceduras da la planisaziun dal territori e per la procedura d'approvaziun da la concessiun e dal plan cun in'examinaziun ecologica. Questas proceduras cumenzan l'onn che vegn e vegnan fatgas tenor il dretg da telefericas.

Las telefericas èn prontas da construir ina colliaziun directa cun ina pendiculara sur la part dadens da la Val Urden, e quai da Motta en il territori da skis da Lai fin tar la staziun da muntogna "Hörnli" en il territori da skis d'Arosa. Renunzià vegn a pitgas, a pistas novas ed ad implants turistics da transport en la Val Urden. Cun la colliaziun planisada vulan ils dus territoris turistics daventar ina destinaziun ch'è cumpetitiva ed attractiva per pudair exister a lunga vista en il martgà internaziunal. I sa tracta en emprima lingia da far bun las pernottaziuns e da reconquistar las skiunzas ed ils skiunzs ch'ins ha pers ils ultims onns. Igl è er previs da collavurar e d'integrar Tschiertschen. En quest connex vegni dentant premess ch'il manaschi da Tschiertschen vegnia mantegnì.

La colliaziun planisada dals territoris da skis ha consequenzas per il spazi tranter Arosa, Cuira e Lai en ils secturs da la natira e da la cuntrada, dal turissem e da la recreaziun sco er dal traffic. Questas consequenzas ston vegnir preschentadas en il rom d'in concept general e regladas liantamain en il plan directiv.

En il sectur da la natira e da la cuntrada sa tracti da spazis cumplementars che duain vegnir tegnids libers d'ina ulteriura avertura turistica. Ultra da las finamiras per l'ecologia e per la cuntrada serva quai a porscher vinavant spazis da recreaziun attractivs er al giast da stad. En quest connex stattan en discussiun l'engrondiment da la zona per la protecziun da la cuntrada en la Val Urden sco er ina renunzia ad indrizs per il sport d'enviern en ils territoris da Sanaspans, da l'Ochsenalp ed eventualmain er en la Val Farur, nua ch'igl existan tenor il plan directiv anc opziuns a lunga vista per ulteriuras averturas turisticas. Senza la renunzia d'avrir pli tard quests territoris na pon las organisaziuns da l'ambient betg dar lur consentiment a questa colliaziun directa dals territoris da skis. Questa renunzia è numnadamain ina part impurtanta dal concept general. Las vischnancas e las telefericas vulan dentant insister sin questas opziuns. En quest punct n'han las parts participadas anc betg chattà in consentiment ed i ston anc vegnir manads ulteriurs discurs.

Il lieu futur, nua ch'il giast dal di entra en quest territori da skis, è Churwalden. Là èn previs circa 500 plazzas da parcar supplementaras en ils conturns da la staziun da val per l'alp Stäz. A media vista vegn la sutgera existenta che maina sin l'alp Stäz remplazzada e construida cun in auter trassé. Pli tard è er planisada ina teleferica da colliaziun da la staziun da muntogna da la sutgera "Heimberg" fin a Motta - il punct da partenza per la colliaziun directa cun Arosa. La colliaziun interna a Lai tranter la vart da l'ost e la vart dal vest sto vegnir optimada independentamain da la colliaziun cun Arosa. Quai vegn fatg en il territori da l'Obertor a Parpan ed en il territori da Valbella.

Cun la realisaziun da la colliaziun directa dals territoris da skis Arosa - Lai vegn fatg quint ch'il traffic sa spostia. Quel importa - resguardond in augment general dal traffic - in di da grond traffic l'enviern ca. 500 vehichels resp. 1'000 viadis sin il traject Cuira - Churwalden. Las consequenzas per ils puncts centrals da traffic existents e planisads sco er per la capacitad da la via èn vegnidas examinadas. La chargia supplementara che vegn chaschunada dal traffic è supportabla. Las consequenzas da la canera dal traffic supplementar na vegnan strusch ad esser perceptiblas. L'augment dal traffic che vegn spetgà vegn relativà tras il fatg che las emprimas entradas en il territori da skis davent da Lai èn sa reducidas cuntinuadamain ils ultims onns. Per diriger il traffic en il spazi Cuira - Churwalden - Lai èn planisadas ulteriuras mesiras sco in augment da la purschida da l'auto da posta tranter Cuira e Churwalden sco er in urden per las plazzas da parcar. In'amplificaziun da la purschida dal bus da sport en la destinaziun Lai duai vegnir examinada e realisada tenor basegn. A vista fitg lunga vegn examinada per il traffic public da Cuira a Lai ina colliaziun ch'è independenta da la via.

Sin basa da quest concept general vegnan instradadas las proceduras necessarias a partir dal november 2007. L'exposiziun publica coordinada dal plan directiv e da la planisaziun d'utilisaziun è previsa per l'avrigl 2008. Per la fin da matg 2008 èsi planisà che las vischnancas prendian lur decisiuns davart las adattaziuns da la planisaziun d'utilisaziun. Cun ina decisiun da la confederaziun davart la concessiun e davart l'approvaziun dals plans da la pendiculara Arosa - Lai vegni fatg quint il pli baud l'october u il november 2008.

Gremi: uffizi per il svilup dal territori dal Grischun

Funtauna: rg uffizi per il svilup dal territori dal Grischun

Data: 02.11.2007